སྐུ་ཞབས་དོན་གྲུབ་རྒྱལ་ལགས་ཀྱི་མི་ཚེ་ཧྲིལ་བོར་བརྩམས་བྲིས་གནང་བའི་རྩོམ་ཡིག་རྣམས་ལྷོ་ནུབ་མི་རིགས་སློབ་གྲྭ་ཆེན་མོའི་བན་ཁོ་ལགས་དངན་མཚོ་སྔོན་མི་རིགས་དཔེ་སྐྲུན་ཁང་གི་བཀྲ་རྒྱལ་གཉིས་ཀྱིས་ཕྱོགས་བསྒྲིགས་བྱས་ཏེ་པེ་ཅིང་མི་རིགས་པར་སྐྲུན་ཁང་གིས་པར་བསྐྲུན་བྱས་པ་དེ།ང་ཚོ་བོད་ཀྱི་རྩོམ་རིག་ལོ་རྒྱུས་ཁྲོད་མཛད་རྗེས་ཆེན་པོ་ཞིག་ཡིན་པ་མ་ཟད།སྐུ་ཞབས་དོན་གྲུབ་རྒྱལ་ལགས་ཀྱི་མི་ཚེ་ཧྲིལ་བོར་དཀའ་ལས་རྒྱབ་ནས་བརྩམས་པའི་རྩོམ་ཡིག་ཚང་མ་ང་ཚོའི་མིག་མདུན་དུ་བཤམས་པ་བཀའ་དྲིན་ཆེ་བ་དང༌།རྩ་ཆེན་པོ་ཞིག་རེད།སྐུ་ཞབས་དོན་གྲུབ་རྒྱལ་ལགས་ཀྱི་སྙན་རྩོམ་ཁྲོད་དུ་མི་རིགས་ཀྱི་གཤིས་ཀ་ལྡན་ཞིང༌།རང་གི་མི་རིགས་ལ་དགའ་ཞེན་ཡོད་པ་མངོན་ཐུབ་པ་དང༌།གཞན་ཡང་ཁོང་གི་སྙན་རྩོམ་དེ་དག་གི་ནང་དུ་བོད་ཀྱི་རྙིང་ཞེན་དང་མཁྲེགས་བཟུང་གི་ལྟ་བས་མི་རིགས་ཀྱི་མདུན་ལམ་ལ་བཀག་འགོག་བྱེད་བཞིན་ཡོད་པའི་ཚོར་བ་ཤུགས་ཆེན་པོ་ཞིག་མཐོང་ཐུབ་ངེས་རེད།